朱瞻圻

朱瞻圻 ， 明朝漢王朱高煦的嫡次子 。 漢懿莊世子朱瞻壑之弟 。 永樂年間封郡王 ， 與世子朱瞻壑同隨成祖在北京 。 永樂十九年 （ 1421年 ） ， 朱瞻壑死後繼封爲漢世子 。 因追憾其父殺母 ， 故屢次向成祖上奏其父之過惡 ， 皆外人所不得聞者 。 明成祖稱 “ 爾父子何忍也 ” 。 朱高煦亦知此事 。 及成祖北征晏駕 ， 朱瞻圻在北京 ， 凡朝廷之事輒潛遣人馳報朱高煦 ， 一晝夜六七行 ， 內有稱 “ 朝廷將發兵徵樂安 （ 朱高煦封地 ） ” 之語 ， 意在挑唆朱高煦起兵造反 。 朱高煦亦每日遣數十人入京師 ， 潛伺有變 。 仁宗即位後 ， 朱高煦進京朝覲 ， 稱朱瞻圻不孝 ， 並將朱瞻圻向其通風報信的數十封密件呈交仁宗 。 仁宗召朱瞻圻 ， 稱 “ 汝處父子兄弟間 ， 讒構至此 ， 離間吾兄弟 ， 況他人乎 ！ ” 朱高煦則稱 “ 我其父也 ， 尚於大行 （ 明成祖 ） 前譖毀我 ， 況陛下乎 ！ 其罪當誅 ！ ” 仁宗稱 “ 稚子不足誅 ， 遣鳳陽守皇陵 ” ， 廢其爲庶人 ， 令守陵鳳陽 ， 敕中都留守司分兵防護 ， 誅其紀善李遜 。 仁宗隨後於永樂二十二年十月封朱高煦嫡三子朱瞻坦爲漢世子 ， 庶子朱瞻垐封濟陽王 ， 朱瞻域臨淄王 ， 朱瞻垶昌樂王 ， 朱瞻墿淄川王 ， 朱瞻坪齊東王 ， 朱瞻壔任城王 ， 朱瞻㙊海豐王 ， 朱瞻垹新泰王 。 宣德元年 （ 1426年 ） ， 朱高煦謀反失敗 ， 囚禁在鳳陽的朱瞻圻亦被處死 。